— У сацыяльных сетках нельга размяшчаць фота і відэа любых медыцынскіх маніпуляцый з пацыентамі: ні падчас прыёму, ні падчас аперацыі. Гэта табу, таму што ўсё, што датычыцца пацыента, складае ўрачэбную тайну, — падкрэслівае Дзмітрый Шаўцоў. — Дзяліцца падобнымі фота і відэа медыкі могуць толькі з калегамі выключна ў прафесійных мэтах. Таксама недапушчальна, каб медработнікі ў сацыяльных сетках размяшчалі фота з п'яных вечарынак, таму што ўрач у стане алкагольнага ап'янення або з цыгарэтай ніяк не ўпісваецца ў пастулаты здаровага ладу жыцця. Што датычыцца іншых асабістых фота і відэа, то ёсць свабода самавыяўлення, гэта асабістая справа кожнага. Калі медык лічыць, што ён можа выкласці, напрыклад, фота ў купальніку пад пальмай, дык што тут такога?